A Concert for the People (Berlin)

A Concert for the People (Berlin) er det tredje konsertalbumet til den engelske progrock-gruppa Barclay James Harvest og ble gitt ut i juli 1982. Utgivelsen ble spilt inn rett utenfor Riksdagsbygningen og Berlinmuren i Berlin den 30. august 1980.

Etter Berlin-politiets estimater ble den store åpne konserten spilt foran minst 175 000 mennesker, og i og med det ikke var billettsalg og åpen inngang ble det ikke telt opp noe nøyaktig antall. Tar man med det faktum at folk kunne komme og gå slik de ville, i tillegg til ansamlinger av folkemasser på den andre siden av Berlinmuren, er tallet estimert til å ligge nærmere en kvart million mennesker.

Innspillingen av konserten var preget av problemer som dårlig lydkvalitet og John Lees' hovedgitar som mot slutten av konserten ble ødelagt gjorde at bandet ble tvunget til å spille over deler av konserten i Strawberry Studios i Stockport. Dette er årsaken til at denne utgivelsen ikke ble utgitt før i 1982. 

I Norge endte utgivelsen til slutt på en fjortendeplass som beste plassering etter å ha tilbrakt tilsammen åtte uker på VG-lista.VG.no – VG-lista «A Concert For The People (Berlin)» 1982 (Besøkt 25. desember 2010) I Tyskland endte utgivelsen til slutt på førsteplass som beste plassering, mens i Storbritannia endte utgivelsen til slutt på en femtendeplass som beste plassering etter å ha tilbrakt tilsammen elleve uker på UK Albums Chart.Chartstats.com – A Concert For The People (Berlin) (Besøkt 25. desember 2010)

 Sporliste 
«Berlin» (5.37)(Les Holroyd)
«Loving Is Easy» (4.29)(John Lees)
«Mockingbird» (7.25)(Les Holroyd)
«Sip of Wine» (4.38)(Les Holroyd)
«Nova Lepidoptera» (6.01)(John Lees)
«In Memory of the Martyrs» (7.44)(John Lees)
«Life Is for Living» (3.58)(Les Holroyd)
«Child of the Universe» (5.39)(John Lees)
«Hymn» (5.27)(John Lees)

 Personell 
 John Lees – Vokaler, gitarer
 Les Holroyd – Vokaler, bassgitar, akustisk gitar
 Mel Pritchard – Trommer, perkusjon
 Colin Browne – Keyboards
 Kevin McAlea – Keyboards

 Annet personell 
 Martin Lawrence, Ian Southerington – Assisterende produsenter
 Andy Rose – Lydtekniker ved konsert

Utgivelsesdetaljer
 1982, Storbritannia, POLD 5052, LP
 2006, Storbritannia, Eclectic ECLCD 1050, CD (Remastered)

 Referanser 

 Eksterne lenker 

 Bjharvest.co.uk – Informasjon om utgivelsen

Kategori:Barclay James Harvest-album
Kategori:Konsertalbum fra 1982